CELEX: 32014L0069
Language: hu
Date: 2014-03-13 00:00:00
Title: A Bizottság 2014/69/EU felhatalmazáson alapuló irányelve ( 2014. március 13. ) a 2011/65/EU európai parlamenti és tanácsi irányelv IV. mellékletének az ipari felügyeleti és vezérlő eszközök 125 V alatti névleges egyenfeszültségű vagy 250 V alatti névleges váltófeszültségű kondenzátoraiban található dielektromos kerámiaanyagokban lévő ólomra megállapított mentesítés tekintetében, a műszaki fejlődéshez történő hozzáigazítás céljából történő módosításáról  EGT-vonatkozású szöveg

20.5.2014   
            
            
               HU
            
            
               Az Európai Unió Hivatalos Lapja
            
            
               L 148/72
            
         A BIZOTTSÁG 2014/69/EU FELHATALMAZÁSON ALAPULÓ IRÁNYELVE
   (2014. március 13.)
   a 2011/65/EU európai parlamenti és tanácsi irányelv IV. mellékletének az ipari felügyeleti és vezérlő eszközök 125 V alatti névleges egyenfeszültségű vagy 250 V alatti névleges váltófeszültségű kondenzátoraiban található dielektromos kerámiaanyagokban lévő ólomra megállapított mentesítés tekintetében, a műszaki fejlődéshez történő hozzáigazítás céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2011. június 8-i 2011/65/EU európai parlamenti és tanácsi irányelvre (1) és különösen annak 5. cikke (1) bekezdésének a) pontjára,
   mivel:
   
               (1)
            
            
               A 2011/65/EU irányelv tiltja az ólom használatát a forgalomba hozott elektromos és elektronikus berendezésekben.
            
         
               (2)
            
            
               Az ipari felügyeleti és vezérlő eszközök 125 V alatti névleges egyenfeszültségű vagy 250 V alatti névleges váltófeszültségű kondenzátoraiban található dielektromos kerámiaanyagokban lévő ólom helyettesítése, valamint az ipari felügyeleti és vezérlő eszközök fent említett alkatrészeinek helyettesítése jelenleg műszakilag kivitelezhetetlen.
            
         
               (3)
            
            
               Noha más alkalmazások esetében lehetséges az alacsony feszültségű kerámiakondenzátorokban használt ólom helyettesítése, az ipari felügyeleti és vezérlő eszközöknél az ólommentes alkatrészek használatához a gyártóknak újra kell tervezniük az említett eszközöket vagy azok részeit, és az új tervet – a műszaki kivitelezhetőség biztosítása és a megbízhatóság bizonyítása érdekében – át kell minősíttetniük. Az ipari felügyeleti és vezérlő eszközök alacsony feszültségű kerámiakondenzátoraiban használt ólmot ezért indokolt 2020. december 31-ig mentesíteni a tilalom alól. Az ipari felügyeleti és vezérlő eszközök innovációs ciklusához viszonyítva ez egy aránylag rövid átmeneti időszak, amely valószínűleg nem jár káros hatással az innovációra.
            
         
               (4)
            
            
               A 2011/65/EU irányelvben szereplő, a már forgalomban lévő, szabályszerű termékek élettartamának növelését célzó „gyártásazonos javítás” elvével összhangban a cserealkatrészeknek e mentességet annak lejárati időpontját követően időkorlátozás nélkül biztosítani kell.
            
         
               (5)
            
            
               A 2011/65/EU irányelvet ezért ennek megfelelően módosítani kell,
            
         ELFOGADTA EZT AZ IRÁNYELVET:
   1. cikk
   A 2011/65/EU irányelv IV. melléklete ezen irányelv mellékletének megfelelően módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb az annak hatálybalépésétől számított hatodik hónap utolsó napjáig megfeleljenek. E rendelkezések szövegét haladéktalanul megküldik a Bizottság számára.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2014. március 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 174., 2011.7.1., 88. o.
   
   
      MELLÉKLET
      A 2011/65/EU irányelv IV. melléklete az alábbi 40. ponttal egészül ki:
      
         
                     „40.
                  
                  
                     Az ipari felügyeleti és vezérlő eszközök 125 V alatti névleges egyenfeszültségű vagy 250 V alatti névleges váltófeszültségű kondenzátoraiban található dielektromos kerámiaanyagokban lévő ólom.
                     2020. december 31-én lejár. A fenti időpontot követően is felhasználható a 2021. január 1-je előtt forgalomba hozott ipari felügyeleti és vezérlő eszközök cserealkatrészeiben.”